Emir Kusturica

Emir Kusturica [] (, s. 24. marraskuuta 1954 Sarajevo, Jugoslavia) on serbialainen elokuvaohjaaja. Kusturica on yksi harvoista Kultaisen palmun Cannesin elokuvajuhlilla kaksi kertaa voittaneista ohjaajista (elokuvista Isä on työmatkalla ja Underground). Kusturica on vastaanottanut myös ranskalaisen Ordre des Arts et des Lettres -ritarikunnan komentajan kunniamerkin. 

Kusturica on rakentanut matkailutarkoituksiin vanhoista rakennuksista kootun vuoristokylän "Küstendorfin" Mokra Goran kuntaan Zlatiborvuorelle lähelle Serbian ja Bosnia ja Hertsegovinan rajaa. Kusturica on alkujaan muslimi, mutta kääntyi vuonna 2005 ortodoksiksi. Bosnian sodassa hän tuki Slobodan Miloševićin politiikkaa.

Hän on naimisissa Maja Kusturican kanssa, ja hänellä on kaksi lasta, tytär Dunja ja poika Stribor.

Filmografia 
 Guernica, 1978, lyhytelokuva
 Sjećaš li se, Dolly Bell, 1981
 Isä on työmatkalla (Otac na službenom putu), 1985
 Mustalaisten aika (Dom za vešanje), 1988
 Arizona Dream, 1993
 Underground, 1995
 Musta kissa, valkoinen kissa (Crna mačka, beli mačor), 1998
 Super 8 Stories, 2001, dokumentti
 Zivot je cudo, 2004
 Zavet, 2007
 Maradona, 2008, dokumentti

Lähteet

Kirjallisuutta
Bagh, Peter von: ”Äidinmaana Serbia”, Emir Kusturican haastattelu, Filmihullu 4/2003..

Aiheesta muualla

Serbialaiset elokuvaohjaajat
Vuonna 1954 syntyneet
Elävät henkilöt